**Vi er glade for å dele en spennende nyhet!**

Fra 1. januar 2025 har MOJFF inngått en avtale om leie av et stort og attraktivt jaktterreng i Våler i Solør kommune, vest for Glomma. Med hele 75.000 dekar tilgjengelig, gir dette våre medlemmer mulighet til å jakte småvilt i et område som er godt egnet for løshundjakt. Området ligger på «riktig» side av Glomma og byr på flotte naturopplevelser for både erfarne jegere og nybegynnere.

Avtalen inkluderer fire jaktkort per dag og eksklusiv tilgang til Knipilskoia, som ligger fint til med helårsvei helt frem. Koia har enkel standard med plass til 4–8 personer, gassbrenner og solcellepanel. Selv om det ikke er innlagt vann, er den et ypperlig sted å slappe av etter en dag i terrenget. I tillegg til jakt byr området på fine muligheter for fiske, soppsanking og bærplukking og tilgang til preparerte skiløyper.

Dette er et prøveår for MOJFF, og vi håper mange av våre medlemmer vil benytte seg av denne unike muligheten. Mer informasjon om jaktkort, priser og booking vil bli delt på våre hjemmesider og Facebook i løpet av første kvartal.

[Klikk HER for mer info og bilder](https://www.njff.no/ostfold/mossogomegn/jaktoghund?_gl=1*8nuwi7*_up*MQ..*_ga*ODU0NzQ5MTQwLjE3MzQwOTQ3ODE.*_ga_G3BTBZT0CE*MTczNDA5NDc4MC4xLjAuMTczNDA5NDgwMi4wLjAuMTAxNjQyNTEzMQ..&accordion_section=3-6&#accordion_section=3-6)

**Vi ønsker dere en riktig god jul og et godt nytt år!**

Vi ser frem til et nytt og spennende år med flere muligheter for jakt og friluftsliv for våre medlemmer.